DNA ยกเลิกการขายกิจการ “มิสเตอร์บัน”
DNA ยกเลิกการขายกิจการ "มิสเตอร์บัน" หลังผู้ซื้อไม่ได้เข้าซื้อภายในกำหนดภายในธ.ค.59
27 ม.ค. 2560

บริษัท ดีเอ็นเอ 2002 จำกัด (มหาชน) หรือ DNA ระบุว่า ตามที่ที่ประชุมคณะกรรมการบริษัทเมื่อวันที่ 26 ก.ย.59 อนุมัติให้บริษัทจำหน่ายเงินลงทุนในบริษัท บัน จำกัด ซึ่งเป็นบริษัทย่อยให้แก่บุคคลภายนอก ซึ่งคาดว่าจะทำการจำหน่ายบริษัท บัน จำกัด แล้วเสร็จภายในเดือนธ.ค.59 แต่เนื่องจากผู้ซื้อไม่ได้เข้าทำรายการซื้อดังกล่าวภายในระยะเวลาที่กำหนดไว้ ทำให้บริษัทมีความประสงค์ยกเลิกการจำหน่ายเงินลงทุนบริษัท บัน จำกัด
อนึ่ง ก่อนหน้านี้คณะกรรมการของ DNA อนุมัติการขายหุ้นทั้งหมดที่ถืออยู่ 69.50% ในบริษัท บัน จำกัด ซึ่งดำเนินธุรกิจผลิตเบเกอรี่ ขายปลีกขายส่งขนมปัง และผลิตภัณฑ์อื่นที่มีลักษณะเดียวกันทุกชนิด ในนาม “มิสเตอร์บัน” ในราคาหุ้นละ 21.58 บาท คิดเป็นมูลค่ารวม 120 ล้านบาทให้แก่นายธนอรรถ ตรีธิติธัญ ซึ่งไม่ใช่บุคคลที่เกี่ยวโยงกันของบริษัท